বাংলার মেলা  বাংলার মেলার পণ্য  উন্নয়ন ও সম্প্রসারণ কর্মকর্তা এমদাদ হক জানালেন, জয় সিল্ক অ্যান্ডি, খাদি, সুতি, তাতে নিজস্ব বুননে ডবি মাল্টি স্ট্রাইপে লং, মিডিয়াম ও শর্ট পাঞ্জাবি থাকছে। ফুলেল, জ্যামিতিক নকশার কারচুপি, মেশিন এমব্রয়ডারি, কাঁথা স্টিচ, ভরাট কাজ করা হয়েছে খাটো পাঞ্জাবিতে। নানা রকম কাট ও নকশার ব্যবহার আছে এতে। গলায় ও হাতে থাকছে ভিন্নধর্মী কাজ। পাঞ্জাবির পাশাপাশি চুড়িদার ও আলীগড় দুই ধরনের পাজামা পাওয়া যাচ্ছে।